  Виталий Пронин  9-тӥ классэз йылпумъясьёс быгато удмурт кылъя но литературая экзамен сётыны. Туэ удмурт кылъя тодо-валанъёссэ эскериз 551 адями, литературая - 14. законын гожтэмын: учебникъёс вӧзы кулэ луись тетрадьёсты-материалъёсты басьтыны кулэ асьсэос анай-атайёс.- Школаосын удмурт кылъя но литературая экзамаенэз шер бырйыло вал ни -  кулэлыкез ӧй вал, но кӧня ке ар талэсь азьло югдур воштӥськиз. Тодӥськоды, табере 9-тӥ классэз йылпумъясьёслы одно ик 4 экзамен сётоно, озьы удмурт кылъя тодон-валанъёссэс эскерыны мылкыд карисьёслэн лыдзы будыны кутскиз, - вера Дышетонъя но наукая министерствоысь анай кыллы дышетонъя секторысь Надежда Ямаева.Кылсярысь, 2  ар талэсь азьло удмурт кылъя экзамен 8 адями сётӥз ке, туэ 551 кузя тодон-валанъёссэс эскеризы ни. Тросэзлы, кин азьланяз улонзэ удмурт кылэн герӟамез потэ, та дасяськон выллем луэ ни. Вераны кулэ на, анай кылъя визь сынан ОГЭ-лэсь пӧртэм луэ. Уго котькуд улосвыллы сётӥське луонлык аслыз малпаны анай кылъя но литературая экзаменлэсь формазэ. Кылсярысь, диктант но со борды ватсам ужъёс, изложение яке билетъёсын экзамен. Кылсярысь, Якшур-Бӧдья гимназиысь тросэз пиналъёс мылкыд кариллям грамматической ужъёсын диктант гожтыны.Тужгес трос пиналъёс анай кылъя но литературая экзамен сётӥзы Пичи Пурга (100-лэсь уно адями), Алнаш (ог 80 пинал) но Можга ёросъёсын (50 пала). Али пиналъёс оценкаоссэ возьмало, вань ужъёс пумозяз эскерыса вуттэмын ӧвӧл на.Мария Векшина Туспуктӥз А. Горбунов  